# Aladdin (film)

| *Aladdin* |
| --- |
|  |
|  |
| Generell informasjon |
| Genre | Musikal, humoristisk fantasy, filmsaga |
| Utgivelsesår | 1992 |
| Nasjonalitet | USA |
| Varighet | 91 min. |
| Språk | Engelsk |
| Bak kamera |
| Regi | John Musker, Ron Clements  |
| Manus | John Musker, Ron Clements, Terry Rossio, Ted Elliott  |
| Basert på | Alladin og den vidunderlige lampen  |
| Produsent(er) | John Musker, Ron Clements, Donald W. Ernst (samprodusent), Amy Pell (samprodusent) |
| Musikk | Alan Menken  |
| Klipp | H. Lee Peterson, Mark Hester, Chuck Williams  |
| Foran kamera |
| Medvirkende | ingen  |
| Stemme­skuespiller(e) | Scott Weinger, Robin Williams, Bruce Adler, Jonathan Freeman, Linda Larkin, Lea Salonga, Gilbert Gottfried, Douglas Seale, Jim Cummings, Charlie Adler, Corey Burton, Philip Proctor, Frank Welker, Frank Welker  |
| Norske stemmer | * Trond Teigen
* Lars Sørbø
* Nils Ole Oftebro
* Jannike Kruse
* Anders Hatlo
* Henki Kolstad
* Svein Tindberg
 |
| Forteller | Fortelleren  |
| Annen informasjon |
| Farve/s.hv | Farger |
| Filmselskap | Walt Disney Pictures  |
| Budsjett | 28 000 000 USD  |
| Totalomsetning | 504 050 219 USD, 217 350 219 USD (USA)  |
|  |
| Premiere(r) | * 25. november 1992 (sted: USA)
* 19. november 1993 (sted: Sverige)
* 11. november 1992 (sted: Los Angeles, New York)
* 18. november 1993 (sted: Tyskland)
 |
| Filmserie | Disneys klassikere |
| Oppfølger | *Jafar vender tilbake* |
| Utmerkelser |
|  |
| Utmerkelser | * Oscar for beste originalmusikk (1993; vinner: Alan Menken, tema for: 65th Academy Awards)
* Annie Award for beste animasjonsfilm (1993)
 |
| Eksterne lenker |
| IMDb
 Offisielt nettsted (en)
 |

Aladdin er en amerikansk animert eventyr-musikal og fantasyfilm for barn fra 1992 produsert av Disney. Filmen er basert på eventyret om Aladdin, fra eventyrsamlingen *Tusen og en natt*.

Filmen er den 31. i rekken av Disneys klassikere.

*Aladdin* var den mest innbringende filmen i 1992, med mer enn 217 millioner inntjente amerikanske dollar i USA alene og over 504 millioner dollar på verdensbasis.

Den vant en Oscar i klassen beste musikk.

Musikken ble komponert av Alan Menken, som vant en Oscar for «beste musikk», og sangtekstene ble skrevet av Howard Ashman og Tim Rice. Hovedsangen «En helt ny jord» («A Whole New World»), sunget under filmens rulletekster av Peabo Bryson og Regina Belle, vant en Grammy, og Oscar for beste sang.

## Handling

Jafar er ansatt som kongelig vesir i den fiktive byen Agrabah, plassert i nærheten av Jordan-elven. Sammen med sin papegøye Iago leter han etter en spesiell lampe gjemt i en hule. Men de får beskjed om at bare en person er verdig å gå inn i hulen, og Jafar identifiserer denne personen som Aladdin. Prinsesse Jasmine av Agrabah er opprørt over at lovverket krever at hun gifter seg med en prins, istedenfor noen hun selv elsker. Hun rømmer fra palasset og møter Aladdin og hans kjæledyr-ape, Abu. Palass-vaktene fanger Aladdin etter ordre fra Jafar. Jasmine konfronterer Jafar, og krever at Aladdin blir løslatt. Men Jafar lyver til henne, og påstår at Aladdin allerede er henrettet.

Jafar går forkledd som en gammel mann, og frigjør Aladdin og Abu, bringer dem til hulen, og beordrer dem til å hente lampen. Aladdin finner et magisk teppe, og får tak i lampen. Aladdin, Abu og det magiske teppet unnslipper så vidt hulen når hulen kollapser. Aladdin gir lampen til Jafar, som kaster ham og Abu tilbake i hulen. Men Abu klarer å stjele lampen tilbake først. Aladdin slipper løs ånden i lampen, og ånden gir Aladdin tre ønsker. Men Aladdin narrer ånden til å frigjøre dem fra den stengte hulen uten å bruke et av sine tre ønsker. Aladdin bruker deretter sitt første ønske om å bli en prins slik at han kan fri til prinsesse Jasmine. Men Aladdin lover å bruke sitt tredje og siste ønske for å slippe løs ånden fra lampen for godt.

Etter forslag fra papegøyen Iago planlegger Jafar å bli sultan over Agrabah ved å gifte seg med Jasmine. Aladdin, som «prins Ali Ababwa», ankommer Agrabah, og tar Jasmine med på tur med et magisk teppe. Hun utleder hans sanne identitet, men Aladdin overbeviser henne om at han bare kler seg fattig for å unnslippe det stressende kongelige livet. Men palass-vaktene arresterer Aladdin igjen etter Jafars ordre, og kaster ham i sjøen. Ånden dukker opp og redder Aladdin på bekostning av hans andre ønske. Aladdin vender tilbake til palasset, og avslører Jafars ondskapsfulle plan. Jafar flykter etter å ha oppdaget lampen, og dermed ha oppdaget Aladdins egentlige identitet.

I frykt for at han vil miste Jasmine for godt hvis sannheten blir avslørt, bryter Aladdin løftet sitt og nekter å frigjøre ånden med sitt tredje ønske. Iago stjeler lampen, og Jafar blir åndens nye hersker. Han bruker sine to første ønsker for å bli Sultan over Agrabah, og verdens mektigste trollmann. Deretter avslører han Aladdins sanne identitet og forviser ham, Abu, og det magiske teppet til en ødemark. De unnslipper og vender tilbake til palasset. Jasmine forsøker å hjelpe Aladdin med å stjele lampen tilbake, men Jafar er på vakt mot dem og planlegger å forhindre dem fra å slå tilbake mot ham.

## Omtaler

*Alladin* ble meget godt mottatt av anmelderne, noe som gjenspeiles i at den har fått 95 % på Rotten Tomatoes. Både Roger Ebert og Leonard Maltin gav den 3 av 4 stjerner.

## Figurer i filmen

| Rolle | Engelske stemmer | Norske stemmer |
| --- | --- | --- |
| Aladdin | Scott Weinger (dialog) Brad Kane (sang) | Trond Teigen |
| Genie | Robin Williams | Lars Sørbø |
| Jafar | Jonathan Freeman | Nils Ole Oftebro |
| Sjasmin | Linda Larkin (dialog) Lea Salonga (sang)  | Jannike Kruse |
| Abu | Frank Welker |
| Jago | Gilbert Gottfried | Anders Hatlo |
| Sultanen | Douglas Seale | Henki Kolstad |
| Kjøpmannen | Robin Williams (dialog) Bruce Adler (sang) | Svein Tindberg (dialog) Håkon Iversen (sang) |
| Razoul | Jim Cummings | Lasse Lindtner |
| Den magiske grotten | Frank Welker |
| Prins Achmed | Corey Burton | Johannes Joner |
| Gazeem | Charlie Adler | Trond Brænne |
| Kvinne |  | Kari-Ann Grønsund |

## TV-serie

I 1994 kom det en tv-serie basert på filmen. Serien finner sted etter oppfølgeren *Aladdin: Jafar vender tilbake* fra 1994.

## Sanger på norsk

* **Arabisk natt**
	+ Håkon Iversen
* **Ett steg foran** og Ett steg foran **reprise**
	+ Trond Teigen
* **Aldri hatt en venn som meg**
	+ Lars Sørbø
* **Prins Ali**
	+ Lars Sørbø
* **Prins Ali** (reprise)
	+ Nils Ole Oftebro
* **En helt ny jord**
	+ Trond Teigen
	+ Jannike Kruse
* **En helt ny jord** (sluttversjon)
	+ Regina Belle
	+ Peabo Bryson

## Referanser

## Eksterne lenker

* (en) Offisielt nettsted

* (en) Aladdin (1992 film) – kategori av bilder, video eller lyd på Commons
* (en) *Aladdin* på Internet Movie Database

* (no) *Aladdin* hos Filmweb

* (no) *Aladdin* hos Filmfront (arkivert versjon)

* (sv) *Aladdin* i Svensk Filmdatabas

* (da) *Aladdin* i Danmark Nationale Filminstitut

* (fr) *Aladdin* på Allociné

* (nl) *Aladdin* på MovieMeter

* (en) *Aladdin* på The Movie Database – film

* (en) *Aladdin* på American Film Institute

* (en) *Aladdin* på Rotten Tomatoes

Engelsk Wikiquote har en samling sitater relatert til: Aladdin